सुबह की चाय ,

Thu, 28 Jul 2022 04:05:18 +0000

सुबह की चाय ,मैंने चाय के दो कप , मेज़ पर रखे और मिंक्स को आवाज़ दी, चाय बन गई है , आओ , और खुद अखबार का बंडल खोलने लगा , काला पतला रब्बर बैंडटूट गया और अंगुली सुन्न कर गया , मिंक्स ज़ोर से बोली आ रही हूँ ना , चाय को लेकर पूरा घर सर पर उठा लेते हो , मिंक्स ने अपने गीले बालों को बड़े Turkish towel में पता नहीं क्यों लपेट रखा था , उसके बाल बहुत लम्बे थे और घने भी और काले भी सीधे और खुले रहें तो कमर छूते थे वरना एक बन और उसमे अटकी चॉपस्टिक या पेंसिल , उसके गालों पर और गर्दन पर पानी की बूंदे ठहरी हुईं थी, सुन्दर त्वचा में गर्दन पर काला तिल और भी अच्छा लग रहा था , कभी मुझे लगता था यह तिल हल्का भूरा है , उसकी हेज़ल आँखों की तरह।ऐसे क्यों देखते हो मुझे जब भी मैं नहा कर निकलती हूँ , और चाय तब ही क्यों बनाते हो ,मैंने मुस्कुराते हुए कहा , ":ठीक है कल से ऐसा नहीं होगा", मिंक्स ने हँसते हुए पूछा , क्या नही होगा , सुबह की चाय नहीं बनाओगे या मुझे नहीं देखोगे ऐसे ,जैसे पहली बार देखा हो किसी को।चाय नहीं बनाऊंगा